

**ΝΕΟΙ ΚΑΙ ΑΜΦΙΣΒΗΤΗΣΗ (ΚΑΤΑΛΗΚΤΙΚΗ ΗΜΕΡΟΜΗΝΙΑ ΥΠΟΒΟΛΗΣ ΤΗΣ ΕΡΓΑΣΙΑΣ:19/11/20)**

**Α1.**«Μόνο όταν υπεύθυνα και γόνιμα αμφισβητείς, μπορείς να ελπίζεις και να αισιοδοξείς».

**Χρησιμοποιώντας την παραπάνω περίοδο λόγου να δημιουργήσετε μια παράγραφο 40-50 λέξεων**. Μπορείτε να αντλήσετε υλικό από το ακόλουθο άρθρο:

  **Η αμφισβήτηση συστατικό της προόδου**

   Σε κάθε άλμα της ανθρωπότητας προς τα εμπρός, προϋπήρξε μια ρήξη με τις κατεστημένες αντιλήψεις, αμφισβήτηση σε εδραιωμένες αξίες και αναζήτηση ιδεών που να ανταποκρίνονται σε νέες απαιτήσεις που έπρεπε να ικανοποιηθούν. Το μοντέλο αμφισβήτηση – ρήξη – καινοτομία, το οποίο οδηγεί σε νέους τρόπους αντιμετώπισης των προβλημάτων, εφαρμόζεται στην Επιστήμη, στις Τέχνες, στα κοινωνικά προβλήματα, στην πολιτική και γενικά σε κάθε έκφανση των δραστηριοτήτων μας.

Η νοητική αυτή διαδικασία συνεπάγεται βαθιά γνώση της υφιστάμενης κατάστασης, ανάλυση των λεπτομερειών της και εντοπισμό εκείνων των σημείων στα οποία αδυνατεί να ανταποκριθεί ή δεν το κάνει σε ικανοποιητικό βαθμό. Κάθε παγιωμένη αντίληψη, όσα χρόνια και αν περάσουν, έρχεται στιγμή που αδυνατεί να δώσει λύσεις και προβάλλει η ανάγκη αναθεώρησής της. Το Κίνημα του Διαφωτισμού αμφισβήτησε το αξιακό σύστημα της εποχής του και λύτρωσε τον άνθρωπο από τον σκοταδισμό.

Δεν πρέπει, όμως, να θεωρείται η αμφισβήτηση συνώνυμο της άρνησης ή της απόρριψης, όπως συνήθως καταλογίζουν οι συνεχιστές της συντήρησης και οι βολεμένοι του κατεστημένου. Η γόνιμη αμφισβήτηση εδράζεται στον ορθό λόγο, συμβάλλει στην εξέλιξη και αποτελεί παράγοντα δημιουργίας. Δεν εννοούμε τη στείρα αμφισβήτηση, που στην ουσία είναι άρνηση και δεν προσφέρει τίποτε. Απεναντίας είναι δυνατόν να καταλήξει σε αντικοινωνικά φαινόμενα.

**Πολίτης News**, 29/02/2016. (http://politis.com.cy/article/i-amfisbitisi-sustatiko-tis-proodou)Διασκευή

**Α2. Ποια φαινόμενα θετικής αμφισβήτησης στο παρελθόν και στο παρόν μπορείτε να αναφέρετε; Συζητήστε για το θέμα αυτό με τους δικούς σας ή περιηγηθείτε στο διαδίκτυο.** **Γούντστοκ, Ν. Υόρκη, 15-17 Αυγούστου 1969. Το φεστιβάλ Ειρήνης και Μουσικής**, όπως είχε ονομαστεί, πρέσβευε την επανάσταση των hippies, που επεκτεινόταν πολύ πέραν της μουσικής, στα υψηλά ιδανικά της παγκόσμιας ειρήνης και της αγάπης.



Ο όρος **Μάης του '68** (γνωστός και ως **Γαλλικός Μάης**) περιγράφει την πολιτική και κοινωνική αναταραχή που ξέσπασε στη [Γαλλία](https://el.wikipedia.org/wiki/%CE%93%CE%B1%CE%BB%CE%BB%CE%AF%CE%B1) κατά τη διάρκεια των μηνών [Μαΐου](https://el.wikipedia.org/wiki/%CE%9C%CE%AC%CE%B9%CE%BF%CF%82)-[Ιουνίου](https://el.wikipedia.org/wiki/%CE%99%CE%BF%CF%8D%CE%BD%CE%B9%CE%BF%CF%82) του [1968](https://el.wikipedia.org/wiki/1968). Τα γεγονότα ξεκίνησαν από κινητοποιήσεις των [Γάλλων](https://el.wikipedia.org/wiki/%CE%93%CE%B1%CE%BB%CE%BB%CE%AF%CE%B1) μαθητών και φοιτητών, επεκτάθηκαν με [γενική απεργία](https://el.wikipedia.org/wiki/%CE%93%CE%B5%CE%BD%CE%B9%CE%BA%CE%AE_%CE%B1%CF%80%CE%B5%CF%81%CE%B3%CE%AF%CE%B1) των Γάλλων εργατών και τελικά οδήγησαν σε πολιτική και κοινωνική κρίση, που άρχισε να παίρνει διαστάσεις [επανάστασης](https://el.wikipedia.org/wiki/%CE%95%CF%80%CE%B1%CE%BD%CE%AC%CF%83%CF%84%CE%B1%CF%83%CE%B7) και οδήγησε στη διάλυση της Γαλλικής Εθνοσυνέλευσης και την προκήρυξη εκλογών από τον τότε πρόεδρο [Σαρλ Ντε Γκωλ](https://el.wikipedia.org/wiki/%CE%A3%CE%B1%CF%81%CE%BB_%CE%9D%CF%84%CE%B5_%CE%93%CE%BA%CF%89%CE%BB).

Στη [Γαλλία](https://el.wikipedia.org/wiki/%CE%93%CE%B1%CE%BB%CE%BB%CE%AF%CE%B1), θεωρείται ως σημείο-σταθμός στην [αμφισβήτηση](https://el.wikipedia.org/w/index.php?title=%CE%91%CE%BC%CF%86%CE%B9%CF%83%CE%B2%CE%AE%CF%84%CE%B7%CF%83%CE%B7&action=edit&redlink=1) του [κατεστημένου](https://el.wikipedia.org/w/index.php?title=%CE%9A%CE%B1%CF%84%CE%B5%CF%83%CF%84%CE%B7%CE%BC%CE%AD%CE%BD%CE%BF&action=edit&redlink=1) (θρησκεία, πατριωτισμός, σεβασμός στην εξουσία) και για τη μετάβαση από το [συντηρητισμό](https://el.wikipedia.org/wiki/%CE%A3%CF%85%CE%BD%CF%84%CE%B7%CF%81%CE%B7%CF%84%CE%B9%CF%83%CE%BC%CF%8C%CF%82) στις φιλελεύθερες ιδέες (ισότητα, [ανθρώπινα δικαιώματα](https://el.wikipedia.org/wiki/%CE%91%CE%BD%CE%B8%CF%81%CF%8E%CF%80%CE%B9%CE%BD%CE%B1_%CE%B4%CE%B9%CE%BA%CE%B1%CE%B9%CF%8E%CE%BC%CE%B1%CF%84%CE%B1), [σεξουαλική απελευθέρωση](https://el.wikipedia.org/w/index.php?title=%CE%A3%CE%B5%CE%BE%CE%BF%CF%85%CE%B1%CE%BB%CE%B9%CE%BA%CE%AE_%CE%B1%CF%80%CE%B5%CE%BB%CE%B5%CF%85%CE%B8%CE%AD%CF%81%CF%89%CF%83%CE%B7&action=edit&redlink=1))[[*εκκρεμεί παραπομπή*](https://el.wikipedia.org/wiki/%CE%92%CE%B9%CE%BA%CE%B9%CF%80%CE%B1%CE%AF%CE%B4%CE%B5%CE%B9%CE%B1%3A%CE%A0%CE%B1%CF%81%CE%AC%CE%B8%CE%B5%CF%83%CE%B7_%CF%80%CE%B7%CE%B3%CF%8E%CE%BD)]. Στην Ευρώπη, αποτέλεσαν έμπνευση για παρόμοιους κοινωνικούς αγώνες.